RESOLUCIÓN do 19 de maio de 2017, conxunta do Instituto Galego de Promoción Económica e da Axencia para a Modernización Tecnolóxica de Galicia, pola que se modifica a distribución de servizos ofertados na Resolución conxunta do 14 de outubro de 2016 pola que se dá publicidade ao acordo que aproba as bases reguladoras das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 01/06/2017

No
Diario Oficial de Galicia
núm. 204, do 26 de outubro de 2016, publicouse a Resolución conxunta do 14 de outubro de 2016, do Instituto Galego de Promoción Económica (Igape) e da Axencia para a Modernización Tecnolóxica de Galicia (Amtega), pola que se dá publicidade ao acordo da Amtega e do Consello de Dirección do Igape que aproba as bases reguladoras das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, e se procede á súa convocatoria en réxime de concorrencia competitiva.
No punto cuarto da resolución aparece unha distribución de servizos ofertados en cada convocatoria co fin de definir os termos da concorrencia competitiva establecida para cada unha das convocatorias do programa. As tres primeiras convocatorias (2016-1, 2016-2 e 2017-1) do programa Re-accionaTIC acadaron unha maior demanda do previsto en determinados servizos, mentres que noutros houbo servizos excedentes. Cómpre, polo tanto, unha redistribución de servizos na próxima convocatoria co fin de poder executar o programa na súa totalidade e atender o antes posible as solicitudes dos servizos con maior demanda.
A modificación da convocatoria de servizos non supón un maior gasto, dado que a suma dos servizos aprobados netos (servizos aprobados nas tres convocatorias anteriores menos as renuncias que se produciron) máis a distribución que se propón nesta modificación dá un total de servizos idéntico ao inicialmente convocado, tanto por cada servizo individual coma no total.
En virtude destes antecedentes e de conformidade coas facultades que teño conferidas,
Artigo primeiro
Modificar a distribución de servizos para a próxima convocatoria 2017-2, prevista no punto cuarto Resolución conxunta do 14 de outubro de 2016, do Instituto Galego de Promoción Económica (Igape) e da Axencia para a Modernización Tecnolóxica de Galicia (Amtega), pola que se dá publicidade ao acordo da Amtega e do Consello de Dirección do Igape que aproba as bases reguladoras das axudas aos servizos de asistencia, diagnóstico e soporte na implantación de solucións de Empresa Dixital e Industria 4.0 para a súa realización en empresas galegas (programa Re-accionaTIC), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, que quedaría configurada do seguinte xeito:
Artigo segundo
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 19 de maio de 2017